Torra di l’Isuledda

Torra di l'Isuledda er et av mange vakttårn/forsvarstårn som ligger langs den korsikanske kysten. Tårnet ble påbegynt på slutten av 1500-tallet og stod ferdig i 1603. Tårnet er et varslingstårn beregnet for å varsle om angrep på øyen, tårnet hadde en lett utrustning og bemanning, men har aldri vært i kamp. Likevel var tårnet bemannet konstant fra det stod ferdig i 1603 til slutten på 1700-tallet eller starten av 1800-tallet. 

Tårnet er lokalisert ikke så langt fra øyas hovedstad Ajaccio i kommunen Pietrosella. Tårnet ligger i vannkanten ved Golfe de Ajaccio og har hovedkommunikasjonslinje direkte til festningen i Ajaccio.  

I dag benyttes tårnet som turistattraksjon og tårnet står på listen over fransk historisk arv. Tårnet er restaurert og stod ferdig restaurert den 4. august 1992.

Galleri

Tårn på Korsika